《送龙州田使君旧诗家》
唐代·李洞

御札轸西陲，龙州出牧时。度关云作雪，挂栈水成澌。

剑淬号猿岸，弓悬宿鹤枝。江灯混星斗，山木乱枪旗。

锁库休秤药，开楼又见诗。无心陪宴集，吟苦忆京师。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。